Legal Document

Category: 43

Text:
43. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ.Κ2/9602 της 10 Ιουλ./3 Αυγ. 1978 (ΦΕΚ Β΄649) Περί προσθήκης φύλλου στα βιβλία σημάτων. Έχοντας υπόψη: 1.Τις διατάξεις του Ν. 400/1976 «περί Υπουργικού Συμβουλίου και Υπουργείων». 2.Τις διατάξεις του Π.Δ. 607/1976 «περί Οργανισμού του Υπουργείου Εμπορίου». 3.Τις διατάξεις του Α.Ν. 1998/1939 «περί σημάτων» όπως συμπληρώθηκε και τροποποιήθηκε μεταγενέστερα. 4.Τις διατάξεις του Β.Δ. της 20/27.12.1939 «περί εκτελέσεως του Α.Ν. 1998/1939, όπως τροποποιήθηκε με το Β.Δ. 26.9.60 Οκτωβρ. 1955», και 5.Την ανάγκη καταχωρίσεως νέων πράξεων μεταβολών και ανανεώσεων, καθώς και αποφάσεων των Δικαστηρίων Σημάτων, αποφασίζουμε: Σελ.180,62(α) Τεύχος 716-Σελ.8 Εγκρίνουμε, στις περιπτώσεις που δεν επαρκεί ο χώρος στα ειδικά βιβλία Σημάτων για την καταχώριση νέων πράξεων μεταβολών και ανανεώσεων, καθώς και αποφάσεων των Δικαστηρίων Σημάτων, να προστίθεται ένα (1) έντυπο φύλλο, όπως το σχετικό υπόδειγμα, που θα φέρει τον αριθμό του φύλλου της εκθέσεως καταθέσεως του σήματος που αφορά με την προσθήκη της ενδείξεως (α) και θα μονογράφεται από τον αρμόδιο Τμηματάρχη. Η απόφαση αυτή να δημοσιευθεί στην Εφημερίδα της Κυβερνήσεως. 11.Δ.β.42-43 Εμπορικά και Βιομηχανικά σήματα